**ELŐTERJESZTÉS**

**Kőszeg Város Önkormányzata Képviselő-testületének**

**2025. március 27-i ülésének**

**8. napirendi pontjához**

**Tisztelt Képviselő-testület!**

A 71/2021. (IV.30.) számú polgármesteri határozattal elfogadott „Stratégia és intézkedési terv a közétkeztetés minőségellenőrzésére, a szolgáltatást igénybe vevők elégedettségének mérésére” elnevezésű stratégia alapján (mellékletként csatolva) a közétkeztetés minőségellenőrzése a JustFood Kft., mint szolgáltató tekintetében ismét megtörtént.

A felmérés eszközéül az étkezést igénybe vevők által kitöltött kérdőívek, a szúrópróbaszerű étkezések, az ezek alapján kitöltött vizsgálati lapok, valamint az ételekről készült fotódokumentációk szolgáltak. Az érintett intézményeknek és rajtuk keresztül az étkezést igénybe vevőknek kiküldött kérdőívek, valamint a kitöltött vizsgálati lapok feldolgozásra, illetve elemzésre kerültek. A tapasztalatok azt mutatják, hogy mind az intézmények, mind az igénybe vevők egyre nagyobb számban töltötték ki online a kérdőíveket.

A beérkezett véleményeket részletesen tartalmazzák a mellékelt táblázatok mindhárom kérdőív (felnőtt és iskolai gyermekétkezés, óvodai gyermekétkezés, vizsgálati lap) tekintetében. A beszámolóban pedig kördiagramok segítségével kerülnek szemléltetésre az egyes kérdésekre adott válaszok.

Az előterjesztést a Kulturális, Oktatási, Szociális, Egészségügyi és Sport Bizottság megtárgyalta és egyhangúlag elfogadásra ajánlja.

Kérem a Tisztelt Képviselő-testületet, hogy az előterjesztést megtárgyalni és a beszámolót elfogadni szíveskedjen.

Kőszeg, 2025. március 21.

Básthy Béla polgármester nevében:

Dr. Dömötör Ramóna s.k.

igazgatási osztályvezető

**   **

**HATÁROZATI JAVASLAT**

Kőszeg Város Önkormányzatának Képviselő-testülete a Kőszegi Közös Önkormányzati Hivatal közétkeztetés minőségellenőrzéséről szóló beszámolóját a melléklet szerint elfogadja.

